П Р О Т О К О Л   № 12
от заседанието на Комисия ”Международна дейност” на ВСС,
проведено на 17.03.2014 г.

Днес, 17.03.2014 г., понеделник от 14.00 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова
					Мария Кузманова 
                			Милка Итова - отсъства
				Михаил Кожарев - отсъства

На заседанието на присъстваха експертните сътрудници на комисията: Христина Тодорова – директор на дирекция „Международна дейност” и Александра Бръзицова – старши експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Извлечение от протокол № 14/05.03.2014 г., т. 1, на комисия „Съдебна администрация”  относно доклад от Силвия Илиева – и.д. главен секретар на Висшия съдебен съвет относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс. 

Комисия „Международна дейност”
Р Е Ш И:
	1.1. Приема за сведение решението на Комисия „Съдебна администрация” по протокол № 14/05.03.2014 г., т. 1, относно доклад от Силвия Илиева – и.д. главен секретар на Висшия съдебен съвет относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.

2. ОТНОСНО: Извлечение от протокол № 14/05.03.2014 г., т. 2, на комисия „Съдебна администрация”  относно доклад от Силвия Илиева – и.д. главен секретар на Висшия съдебен съвет относно преструктуриране, трансформиране на съществуващи щатни длъжности и разкриване на нови щатни длъжности. 

Комисия „Международна дейност”
Р Е Ш И:

	2.1. Приема за сведение доклада от Силвия Илиева – и.д. главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
	2.2. Предлага да се увеличи щатната численост на дирекция „Международна дейност” с една експертна длъжност.
	2.3. Решението да се предостави на Комисия „Съдебна администрация” по компетентност.

3. ОТНОСНО: Доклад от участието на Галя Георгиева и Димитър Узунов – членове на Висшия съдебен съвет в работно посещение по покана на Върховния съвет на магистратурата на Република Молдова, в периода 24-27 ноември 2013 г., гр. Кишинев, Република Молдова. 

Комисия „Международна дейност”
Р Е Ш И:

3.1. Приема за сведение доклада от Галя Георгиева и Димитър Узунов – членове на Висшия съдебен съвет във връзка с участие в работно посещение по покана на Върховния съвет на магистратурата на Република Молдова, в периода 24-27 ноември 2013 г., гр. Кишинев, Република Молдова. 
3.2. Докладът да се предостави за запознаване на членовете на Висшия съдебен съвет на заседанието на 27 март 2014 г.
3.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

4. ОТНОСНО: Писма от Прокуратурата на Република България за командироване в чужбина на представители на Прокуратурата.

Комисия „Международна дейност”
Р Е Ш И:

4.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България.
	4.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

5. ОТНОСНО: Заявление от Павлина Желева, журналист във в. „Труд” за предоставяне на обобщени справки за делата, наблюдавани от ЕК, към м. май 2012 г. и м. декември 2013 г. 

Комисия „Международна дейност”
Р Е Ш И:

	5.1. ВЪЗЛАГА на Румен Митев – главен експерт-съдебна статистика да изготви справка за броя на делата наблюдавани от Европейската комисия към м. май 2012 г. и м. декември 2013 г., в срок до 19.03.2014 г.

6. ОТНОСНО: Писмо от Националния институт на правосъдието относно провеждането на  годишната среща на представителите на Програмата за обмен на Европейската мрежа за съдебно обучение /ЕМСО/ в периода 25-27 март 2014 г.

Комисия „Международна дейност”
Р Е Ш И:

6.1. Срещата с избрания през 2013 г. от Общото събрание в Дъблин Генерален секретар на ЕМСО, съдия Войчех Постулски и заседанието на Комисия „Международна дейност” да се проведат на 26 март 2014 г. от 13.00 ч. в сградата на Висш съдебен съвет.

7. ОТНОСНО: Запитване от Висшия съвет на магистратурата на Италия за административни съдии относно дисциплинарната отговорност на магистратите.

Комисия „Международна дейност”
Р Е Ш И:

7.1. Възлага на експертите от дирекция „Международна дейност” да изпратят отговор, че на интернет-страницата на ВСС се намира Закона за съдебната власт, на английски език, където в Глава ХVI, от чл. 307 - чл. 328, могат да намерят информацията, свързана с дисциплинарната отговорност на магистратите.

8. ОТНОСНО: Обобщена информация за м. февруари 2014 г., относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес, изпратена от Прокуратурата на Република България.     

Комисия „Международна дейност”
Р Е Ш И:

8.1. Приема за сведение Обобщената информация за м. февруари 2014 г., относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес, изпратена от Прокуратурата на Република България.     
Т.  Р А З Н И
9. ОТНОСНО: Отговори от държавите-членки и държавите-наблюдателки на Европейската мрежа на съдебните съвети на изпратения от ВСС въпросник, свързан с кариерното израстване на магистратите.

Комисия „Международна дейност”
Р Е Ш И:

9.1. Получената информация от държавите-членки и държавите-наблюдателки на ЕМСС, свързана с кариерното израстване на магистратите да се изпрати на Комисия по предложенията и атестирането.

10. ОТНОСНО: Устно предложение от г-жа Магдалена Лазарова за теми, които да бъдат обсъдени на Конференцията на регулаторните съдебни органи на Балканския регион, който ще се проведе в гр. Букурещ, Румъния през м. май 2014 г.

Комисия „Международна дейност”
Р Е Ш И:

10.1. Предлага на Конференцията на регулаторните съдебни органи на Балканския регион, който ще се проведе в гр. Букурещ, Румъния през м. май 2014 г., да бъдат предложени за обсъждане следните теми:
- Кариерно израстване на магистрати;
- Взаимодействие на кадровия орган с медиите, НПО и др.;
- Реформа в структурата на органите на съдебна власт – брой и обхват.

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова
Технически сътрудник:
М. Георгиева